Dame i gospodo poslanici, poštovani gosti, otvaram 25. sjednicu Predstavničkog doma Parlamentarne skupštine BiH. Dame i gospodo poslanici, ovo je treći dan zasjedanja. Znam da ste svi umorni i da vjernici katoličke vjeroispovjesti očekuju da danas u razumno vrijeme završimo ovu sjednicu. Konstatujem da sjednici prisustvuje 41 poslanik. Uvaženi poslanik Erić je opravdano odsutan. Ovu sjednicu održavamo u skladu sa članom 62. stav (3) Poslovnika Predstavničkog doma, po kojem dnevni red može biti predložen i za vrijeme održavanja sjednice. Vama su svima poznate okolnosti pod kojima održavamo ovu sjednicu. Smatram da ne treba posebno obrazlagati ovu situaciju. Na klupe vam je dostavljen predloženi dnevni red. Prema tome, želim da vas upozorim još na nekoliko stvari. Mi u Kolegijumu smo jednoglasni da glasanjem bilo kakvim o Izvještaju naše komisije, koji ste dobili na klupe, je rezultat isti. U slučaju da prihvatimo Izvještaj naše komisije, zakon je pao. U slučaju da odbijemo Izvještaj naše komisije, zaustavljen je zakonodavni postupak. Znači, kako god ga krstili, njega više nema. I stoga, s obzirom da smo već dobili u proceduru i u štampanju je zahtjev poslanika za održavanje sledeće sjednice po kome bi bila samo jedna tačka dnevnog reda, ovi isti zakoni, po poslovničkoj proceduri 127. očekujem da o ovome izvještaju ne bude velike rasprave, jer ne možemo ništa konkretno učiniti. I zato vas pozivam sve da imate i uzmete u obzir i ono što sam unaprijed rekao u vezi sa vjerskim praznicima. Otvaram raspravu o dnevnom redu. Izvolite. Ako nema prijavljenih, zaključujem raspravu i konstatujem da je 1. Prijedlog zakona o nezavisnim nadzornim tijelima policijske strukture BiH, sa Izvještajem Zajedničke komisije za odbranu i bezbjednost; 2. Prijedlog zakona o Direkciji za koordinaciju policijskih tijela i o agencijama za podršku policijskoj strukturi BiH, sa Izvještajem Zajedničke komisije za odbranu i bezbjednost 2 Otvaram raspravu koju bi predložio da objedinimo, s obzirom da su tačke identične, da smo o ovome već na isti način obavljali raspravu. Ako neko želi o tome da se izjasni, molim vas. Ako ne, zaključujem raspravu. Molim vas da se izjasnimo o Izvještaju Zajedničke komisije za odbranu i bezbjednost. Kao što ste vidjeli, znači Izvještaj je negativan. Glasamo u skladu sa 112. tačkom Poslovnika. Pripremite se za glasanje. Možete da glasate. Sad! „Za“ 18, „protiv“ 22, jedan „suzdržan“. Izvještaj nije dobio potrebnu većinu. Znači, zakon je pao. Glasamo o tački broj 2. Izvještaj Zajedničke komisije za odbranu i bezbjednost u smislu Prijedloga zakona o Direkciji za koordinaciju policijskih tijela. Na isti način glasamo. Molim vas pripremite se za glasanje. Možete glasati. Sad! „Za“ 18, „protiv“ 22, „suzdržan“ jedan. Nije dobio Izvještaj potrebnu opštu većinu. Znači, on bi trebao da se vrati Komisiji, međutim poslovničke mogućnosti su istrošene i nemamo više zakonodavne mogućnosti za tako nešto. Završavamo ovu sjednicu. Dajem pauzu do 15,30 kada ćete dobiti prijedlog dnevnog reda za sljedeću sjednicu. Sjednica je završena u 15,00 sati.